কলকাতা পৌরসংস্থা
ভারতীয় জাতীয়তাবাদী নেতা সুরেন্দ্রনাথ বন্দ্যোপাধ্যায়ের উদ্যোগে ১৯২২ সালে গণতান্ত্রিক সায়ত্ত্বশাসন সংস্থা হিসেবে কলকাতা পৌরসংস্থা প্রতিষ্ঠিত হয়। ১৯৪৭ সালে ভারত স্বাধীন হওয়ার পর ১৯৫১ ও ১৯৫৬ সালে দুই বার কর্পোরেশন আইন সংশোধন করা হয়েছিল। বর্তমান পৌরসংস্থাটি ১৯৮০ সালের সংশোধিত পৌর আইনের ভিত্তিতে পরিচালিত হয়। শোভন চট্টোপাধ্যায় কলকাতা পৌরসংস্থার বর্তমান মহানাগরিক।
কলকাতা পশ্চিম আন্তর্জাতিক মহানগরী
এই প্রকল্পটি টাউনশিপ প্রকল্পের ক্ষেত্রে ভারতের অন্যতম বৃহৎ প্রত্যক্ষ বৈদেশিক বিনিয়োগ। ২০০৬ সালের ১৫ ফেব্রুয়ারি পশ্চিমবঙ্গের মুখ্যমন্ত্রী বুদ্ধদেব ভট্টাচার্য এই প্রকল্পের ভিত্তিপ্রস্তর স্থাপন করেন। এই উপলক্ষে বক্তব্য রাখতে গিয়ে তিনি বলেন, ২,৫০০ কোটি টাকা ব্যয়ে নির্মিত এই প্রকল্প হুগলি নদীর পশ্চিম পাড়ের সামঞ্জস্যপূর্ণ বিকাশে সহায়ক হবে। অনুমান করা হচ্ছে, এই উপনগরীতে ৩৬,০০০ মানুষ বাস করতে পারবেন।